ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์เงื่อนไข และวิธีการขายทรัพย์สินประเภทอสังหาริมทรัพย์ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย[๑] อาศัยอำนาจตามความในมาตรา ๑๖ (๓) แห่งพระราชกำหนดการปฏิรูประบบสถาบันการเงินพ.ศ. ๒๕๔๐ คณะกรรมการองค์การเพื่อการปฏิรูประบบสถาบันการเงินจึงกำหนดหลักเกณฑ์ เงื่อนไข และวิธีการขายทรัพย์สินประเภทอสังหาริมทรัพย์ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน ๕๖ รายดังต่อไปนี้ข้อ ๑ คำนิยามในประกาศนี้เว้นแต่ข้อความจะแสดงเป็นอย่างอื่นปรส. หมายความว่า องค์การเพื่อการปฏิรูประบบสถาบันการเงินสถาบันการเงิน หมายความว่า สถาบันการเงินที่คณะกรรมการปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินงานได้และได้ตั้งคณะกรรมการเพื่อดำเนินการแทนสถาบันดังกล่าวพรก. หมายความว่า พระราชกำหนดการปฏิรูประบบสถาบันการเงินพ.ศ. ๒๕๔๐ และพระราชกำหนดการปฏิรูประบบสถาบันการเงิน (ฉบับที่ ๒) พ.ศ. ๒๕๔๑คณะอนุกรรมการ หมายความว่าคณะอนุกรรมการจำหน่ายอสังหาริมทรัพย์ซึ่งแต่งตั้งโดย ปรส.คณะกรรมการตามมาตรา ๓๐ หมายความว่าคณะกรรมการที่คณะกรรมการ ปรส. ได้ตั้งขึ้นตามมาตรา ๓๐ แห่ง พรก.เพื่อดำเนินการแทนสถาบันการเงินได้ทุกประการและทำการชำระบัญชีของสถาบันการเงินประธานกรรมการตามมาตรา ๓๐ หมายความว่าประธานของคณะกรรมการตามมาตรา ๓๐อสังหาริมทรัพย์ หมายความว่า ที่ดินทรัพย์อันติดอยู่กับที่ดินและสิ่งปลูกสร้างบนที่ดิน รวมทั้งสิทธิต่าง ๆ ในที่ดินทรัพย์และสิ่งปลูกสร้างดังกล่าว และให้หมายความรวมถึงอาคารชุดและสิทธิต่าง ๆในอาคารชุดด้วยประมูล หมายความว่าจัดให้มีการประมูลโดยวิธีขายทอดตลาดหรือแข่งขันราคาแบบยื่นซองประกวดราคาขาย หมายความว่า การขายตามวิธีการที่กำหนดไว้ในประกาศนี้ผู้ทำการ หมายความว่า ผู้ดำเนินการจัดประมูลตามหลักเกณฑ์เงื่อนไข และวิธีการในประกาศนี้ผู้ประมูล หมายความว่า ผู้เข้าร่วมการประมูลผู้จะซื้อ หมายความว่า ผู้ที่ประมูลได้หรือแข่งขันราคาได้ราคาจะขาย หมายความว่า ราคาที่ตกลงขายให้แก่ผู้จะซื้อราคากลาง หมายความว่า ราคาที่กำหนดโดย ปรส.ซึ่งผ่านการพิจารณาของคณะอนุกรรมการจำหน่ายอสังหาริมทรัพย์ที่แต่งตั้งโดย ปรส.โดยคำนึงถึงราคาตามบัญชี ราคาทุน ราคาตลาด ราคาประเมินของทางราชการ ราคาประเมินของผู้ประเมินอิสระและมูลค่าในเชิงธุรกิจของทรัพย์สินนั้น ๆ เป็นเกณฑ์ประกอบการพิจารณาและราคาดังกล่าวต้องได้รับความเห็นชอบจากประธานกรรมการตามมาตรา ๓๐ ก่อนทำการประมูลหรือเป็นราคาที่กำหนดขึ้นตามข้อ ๔.๑.๔, ๔.๒.๔ หรือ ๔.๓.๔แล้วแต่กรณีข้อ ๒หลักเกณฑ์การขายการขายทรัพย์สินประเภทอสังหาริมทรัพย์ของสถาบันการเงินจะกระทำได้โดยวิธีเปิดประมูลโดยเปิดเผยหรือแข่งขันราคาแบบยื่นซองประกวดราคาและให้ ปรส. ได้รับค่าธรรมเนียมในอัตราร้อยละหนึ่งของราคาที่ขายได้สถาบันการเงินที่จะขายทรัพย์สินต้องประกาศเกี่ยวกับการขายเพื่อแจ้ง วัน เวลา สถานที่ วิธีประมูลและรายละเอียดตามสมควรก่อนวันประมูลภายในระยะเวลาตามที่ พรก. กำหนดประธานกรรมการตามมาตรา ๓๐จะพิจารณาให้ความเห็นชอบรายการทรัพย์สินและราคากลางของทรัพย์สินที่จะทำการประมูลหรือแข้งขันราคาก่อนทำการประมูลข้อ ๓เงื่อนไขการขายเว้นแต่คณะอนุกรรมการจะเห็นสมควรเป็นอย่างอื่น๓.๑ ผู้ทำการ๓.๑.๑ ผู้ทำการจะต้องเป็นบุคคลหรือนิติบุคคลดังต่อไปนี้(๑) เป็นผู้ได้รับอนุญาตให้ประกอบอาชีพการขายทอดตลาดและค้าของเก่าตามกฎหมายว่าด้วยการควบคุมการขายทอดตลาดและค้าของเก่าและได้วางหลักประกันการประมูลตามเกณฑ์ที่ปรส. กำหนด(๒) เป็นสถาบันการเงินเจ้าของทรัพย์สินโดยประธานกรรมการตามมาตรา๓๐ มีสิทธิจะมอบหมายให้บุคคลหรือนิติบุคคลเป็นผู้ทำการแทนสถาบันการเงินนั้น ทั้งนี้ เป็นไปตามบทบัญญัติของกฎหมาย๓.๑.๒ ผู้ทำการตามข้อ ๓.๑.๑ (๑) จะมีสิทธิได้รับค่าจ้างค่าธรรมเนียม ค่านายหน้า หรือค่าตอบแทนจากการทำการประมูลทรัพย์สินให้กับสถาบันการเงินตามที่ระบุในประกาศนี้หรือตามที่ ปรส./ประธานกรรมการตามมาตรา ๓๐จะได้กำหนดโดยแจ้งให้ทราบล่วงหน้าเท่านั้น๓.๑.๓ การขายทรัพย์สินตามประกาศนี้ให้สถาบันการเงินเป็นผู้ว่าจ้างผู้ทำการโดยประธานกรรมการตามมาตรา๓๐ เป็นผู้ลงนามในสัญญาจ้างหรือเป็นผู้มอบหมายผู้ทำการแทน๓.๒ ผู้ประมูลและผู้จะซื้อ๓.๒.๑ ผู้ประมูลจะเป็นบุคคลธรรมดาหรือนิติบุคคลก็ได้แต่ต้องมิใช่บุคคลดังต่อไปนี้(๑) เป็นกรรมการ อนุกรรมการ ที่ปรึกษา พนักงานของ ปรส.รวมถึงผู้ปฏิบัติงานให้แก่ ปรส.(๒) เป็นกรรมการตามมาตรา ๓๐ ของสถาบันการเงินนั้น(๓) เป็นผู้จัดการเฉพาะกิจหรือที่ปรึกษาเฉพาะกิจของสถาบันการเงินนั้น(๔) ผู้ทำการหรือตัวแทนของผู้ทำการในการขายทรัพย์สินนั้น๓.๒.๒ ผู้ประมูลมีสิทธิตรวจสอบอสังหาริมทรัพย์ได้ตามที่ปรส./ประธานกรรมการตามมาตรา ๓๐ เห็นสมควรและการตรวจสอบดังกล่าวต้องไม่ทำให้อสังหาริมทรัพย์นั้นเสียหายหรือเสื่อมค่าลง๓.๒.๓ ผู้ประมูลมีสิทธิได้รับข้อมูลเกี่ยวกับอสังหาริมทรัพย์ก่อนการประมูลการประมูลจะเป็นไปตามสภาพของทรัพย์สินไม่ว่าจะเห็นประจักษ์หรือไม่โดยสถาบันการเงินและผู้ทำการไม่รับรองและไม่รับผิดชอบต่อการรอนสิทธิสภาพของอสังหาริมทรัพย์ และข้อมูลที่ได้แสดงไว้๓.๒.๔ ผู้ประมูลมีหน้าที่ต้องปฏิบัติตามกฎหมาย หลักเกณฑ์ข้อบังคับ วิธีการ ข้อจำกัด และเงื่อนไขต่าง ๆที่เกี่ยวกับอสังหาริมทรัพย์ที่ทำการประมูลและผู้ประมูลจะต้องรับผิดชอบในการตรวจสอบว่าในกรณีประมูลได้ซึ่งจะต้องมีการรับโอนอสังหาริมทรัพย์แล้วผู้ประมูลมีคุณสมบัติตามที่กฎหมายกำหนดในฐานะผู้มีสิทธิเป็นเจ้าของกรรมสิทธิ/ผู้ทรงสิทธิหรือไม่๓.๒.๕ ผู้จะซื้อต้องเป็นผู้รับผิดชอบแต่ผู้เดียวซึ่งค่าธรรมเนียมอากรและค่าใช้จ่ายอื่นใด ที่เกี่ยวข้องกับการโอนและการรับโอน ทั้งนี้ รวมถึงภาษีใด ๆซึ่งผู้จะซื้อมีหน้าที่ต้องชำระตามกฎหมาย๓.๒.๖ ผู้จะซื้อต้องดำเนินการรับโอนอสังหาริมทรัพย์และชำระราคาส่วนที่เหลือให้เสร็จสิ้นภายในเวลา๖๐ (หกสิบ) วัน นับจากวันที่ประมูลได้ หากเกินกำหนดเวลาดังกล่าวยกเว้นกรณีตามข้อ๓.๒.๗ ให้ผู้ทำการหรือสถาบันการเงิน แล้วแต่กรณีมีสิทธิเรียกค่าเสียหายจากการผิดนัด ในอัตราร้อยละ ๒๕ (ยี่สิบห้า)ของราคาส่วนที่เหลือ ต่ออสังหาริมทรัพย์หนึ่งรายการต่อปีนับจากวันครบกำหนด ๖๐(หกสิบ) วัน นับจากวันที่ประมูลได้ จนกว่าจะชำระเสร็จสิ้นโดยผู้ทำการหรือสถาบันการเงินนั้นจะไม่รับผิดชอบต่อความเสียหายความบกพร่องหรือการรอนสิทธิใด ๆ ที่เกี่ยวกับอสังหาริมทรัพย์ดังกล่าวหากผู้จะซื้อไม่มาดำเนินการรับโอนอสังหาริมทรัพย์ไม่ว่าด้วยเหตุใดๆ รวมทั้งเหตุสุดวิสัย โดยไม่ได้รับการผ่อนผันจากคณะอนุกรรมการภายในกำหนด ๖๐(หกสิบ) วัน นับจากวันที่ประมูลได้ยกเว้นกรณีตามข้อ ๓.๒.๗ให้ถือว่าผู้จะซื้อได้สละสิทธิการซื้อในอสังหาริมทรัพย์นั้นและไม่มีสิทธิเรียกร้องเอาคืนซึ่งเงินที่ชำระแล้วทั้งหมดรวมทั้งตกลงให้สถาบันการเงินมีสิทธินำอสังหาริมทรัพย์นั้นออกประมูลใหม่๓.๒.๗ กรณีที่อสังหาริมทรัพย์ใดได้รับการปฏิเสธการรับโอนโดยหน่วยงานของทางราชการที่เกี่ยวข้องโดยมิใช่ความผิดของผู้จะซื้อทั้งทางตรงและทางอ้อมผู้จะซื้อมีหน้าที่จะต้องแจ้งการปฏิเสธการรับโอนเป็นหนังสือพร้อมทั้งส่งหลักฐานการปฏิเสธแก่สถาบันการเงินผู้จะขายอสังหาริมทรัพย์นั้นภายใน๗ (เจ็ด) วัน นับจากวันที่ปฏิเสธการรับโอนนั้นเมื่อสถาบันการเงินผู้ขายอสังหาริมทรัพย์ดังกล่าวได้พิจารณาหลักฐานการปฏิเสธแล้วและเห็นสมควรให้คืนเงินที่ได้รับชำระแก่ผู้จะซื้อผู้จะซื้อจะได้รับคืนเงินที่ชำระยกเว้นค่าซองประกวดราคาตามข้อ ๔.๒.๑และภาษีที่ชำระให้แก่หน่วยงานราชการที่เกี่ยวข้อง ทั้งนี้ ผู้จะซื้อไม่มีสิทธิเรียกร้องค่าเสียหายใดๆ จากผู้ทำการ หรือ สถาบันการเงินนั้น หรือ ปรส.และผู้จะซื้อมีหน้าที่ส่งคืนเอกสารทุกอย่างที่ได้รับจากผู้ทำการหรือสถาบันการเงินภายในระยะเวลาที่สถาบันการเงินนั้นจะกำหนด๓.๒.๘ กรณีมีเหตุอันควรที่ผู้จะซื้อไม่สามารถดำเนินการตามข้อ๓.๒.๖ ได้ภายในระยะเวลาที่กำหนดให้ผู้จะซื้อทำหนังสือขอผ่อนผันต่อคณะอนุกรรมการ ทั้งนี้ สถาบันการเงินคงไว้ซึ่งสิทธิในการเรียกค่าเสียหายจากการผิดนัดตามข้อ๓.๒.๖ แม้ว่าคณะอนุกรรมการพิจารณาเห็นสมควรให้ผ่อนผันก็ตาม๓.๓ ราคาที่ประมูลขายจะต้องไม่ต่ำกว่าราคากลาง๓.๔ ค่าจ้าง ค่าธรรมเนียม ค่านายหน้า หรือ ค่าตอบแทน๓.๔.๑ ยกเว้นกรณีตามข้อ ๓.๒.๗ ปรส.มีสิทธิได้รับค่าธรรมเนียมจากการขาย โดยสถาบันการเงินเจ้าของอสังหาริมทรัพย์จะต้องโอนเงินค่าธรรมเนียมในอัตราร้อยละ๑ (หนึ่ง) ของราคาที่ขายได้เข้าบัญชีธนาคารของ ปรส. ภายใน ๗ (เจ็ด) วันนับแต่วันที่สถาบันการเงินได้รับเงินจากผู้จะซื้อครบถ้วน๓.๔.๒ สถาบันการเงินเจ้าของอสังหาริมทรัพย์ต้องชำระค่าจ้างค่าธรรมเนียม ค่านายจ้างหรือค่าตอบแทนการดำเนินการประมูลอสังหาริมทรัพย์ให้แก่ผู้ทำการตามข้อ ๓.๑.๑ (๑)ตามอัตราที่ได้รับความเห็นชอบของ ปรส./ประธานกรรมการตามมาตรา ๓๐ทั้งนี้ ปรส./ประธานกรรมการตามมาตรา ๓๐มีสิทธิจะกำหนดให้ผู้ทำการได้รับค่าจ้าง ค่าธรรมเนียม ค่านายหน้าหรือค่าตอบแทนโดยวิธีการอื่น ซึ่งประกาศวิธีการดังกล่าวก่อนวันประมูลข้อ ๔วิธีการขายเว้นแต่คณะอนุกรรมการจะเห็นสมควรเป็นอย่างอื่น๔.๑ วิธีการขายโดยขายทอดตลาด๔.๑.๑ผู้ทำการจะเปิดทำการประมูลตามวันและเวลาประมูลของผู้ทำการ และ/หรือ ตามวันและเวลาประมูลที่ปรส. กำหนด แล้วแต่กรณี โดยผู้ทำการจะประกาศหลักเกณฑ์ เงื่อนไข และวิธีการประมูลอสังหาริมทรัพย์ของสถาบันการเงินในที่เปิดเผยณ สถานที่ทำการประมูลให้ผู้ประมูลทุกรายทราบก่อนเริ่มการประมูลและให้ถือว่าผู้ประมูลทุกรายรับทราบและตกลงยินยอมกับหลักเกณฑ์เงื่อนไขและวิธีการที่กำหนดในประกาศนี้ทุกประการ๔.๑.๒ การประมูลจะเริ่มจากราคากลาง โดยที่คณะอนุกรรมการมีสิทธิจะกำหนดให้ผู้เข้าร่วมประมูลวางหลักประกันการประมูลได้ตามที่คณะอนุกรรมการเห็นสมควร๔.๑.๓ กรณีที่มีผู้ประมูลเสนอราคามากกว่า ๑ รายผู้ทำการจะปรับราคาขึ้นในอัตราครั้งละไม่ต่ำกว่าร้อยละ ๕ (ห้า)ของราคากลางหรือตามอัตราที่ได้รับความเห็นชอบของประธานกรรมการตามมาตรา๓๐/คณะอนุกรรมการ/ปรส. จนกว่าจะมีผู้ประมูลเสนอราคาสูงสุดรายสุดท้าย และเมื่อผู้ทำการแสดงความตกลงด้วยการเคาะขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูลให้ถือว่าผู้ประมูลที่เสนอราคาสูงสุดรายสุดท้ายเป็นผู้จะซื้อ๔.๑.๔ กรณีที่ไม่มีผู้ประมูลเสนอราคาหรือไม่มีผู้ประมูลเสนอราคาในการขายอสังหาริมทรัพย์ซ้ำตามข้อ ๔.๓.๔เป็นเหตุให้ผู้ทำการไม่สามารถแสดงความตกลงด้วยการเคาะขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูลให้ผู้ทำการนำอสังหาริมทรัพย์นั้นเสนอต่อคณะอนุกรรมการเพื่อพิจารณากำหนดราคากลางขึ้นใหม่โดยความเห็นชอบของประธานกรรมการตามมาตรา๓๐ และให้ผู้ทำการนำอสังหาริมทรัพย์นั้นออกประมูลใหม่ ตามหลักเกณฑ์เงื่อนไขและวิธีการในประกาศนี้๔.๒ วิธีการขายโดยยื่นซองประกวดราคา๔.๒.๑ ผู้สนใจเข้าร่วมประมูลสามารถรับซองประมูลและรับทราบหลักเกณฑ์เงื่อนไข และวิธีการประมูลได้ตาม วัน เวลา และสถานที่ที่สถาบันการเงิน/ปรส.จะประกาศให้ทราบตาม พรก. ทั้งนี้ คณะอนุกรรมการอาจกำหนดให้มีราคาซองและ/หรือหลักประกันการประมูลสำหรับซองประมูลตามที่เห็นสมควร๔.๒.๒ คณะอนุกรรมการ หรือผู้ที่คณะอนุกรรมการมอบหมายหรือผู้ทำการตามข้อ๓.๑.๑ (๒) จะเป็นผู้เปิดซองประมูลและเปรียบเทียบราคาที่ผู้ประมูลเสนอมาทั้งหมดผู้ประมูลที่ได้เสนอราคาสูงสุดจะเป็นผู้ที่ประมูลได้ ทั้งนี้ราคาที่เสนอต้องไม่ต่ำกว่าราคากลางที่กำหนดไว้๔.๒.๓ กรณีที่มีผู้ประมูลมากกว่าหนึ่งรายเสนอราคาสูงสุดเท่ากันให้ผู้ทำการเรียกให้ผู้ประมูลรายดังกล่าวมาเสนอราคาใหม่โดยราคาที่เสนอใหม่นี้ต้องไม่ต่ำกว่าราคาที่เสนอในครั้งก่อน ผู้ที่เสนอราคาสูงสุดในครั้งใหม่นี้จะเป็นผู้ที่ประมูลได้๔.๒.๔ กรณีที่ไม่มีผู้ประมูลเสนอราคาสูงกว่าหรือเท่ากับราคากลางให้ผู้ทำการตามข้อ๓.๑.๑ (๒) นำอสังหาริมทรัพย์นั้นเสนอต่อคณะอนุกรรมการเพื่อพิจารณากำหนดราคากลางขึ้นใหม่โดยความเห็นชอบของประธานกรรมการตามมาตรา ๓๐และให้ผู้ทำการนำอสังหาริมทรัพย์นั้นออกประมูลใหม่ ตามหลักเกณฑ์ เงื่อนไขและวิธีการในประกาศนี้๔.๓ วิธีการชำระราคา๔.๓.๑ ผู้จะซื้อจะต้องทำสัญญาจะซื้อจะขายในวันประมูลและวางเงินมัดจำโดยการโอนเงินเข้าบัญชีธนาคารของสถาบันการเงินที่เป็นเจ้าของอสังหาริมทรัพย์หรือวิธีการอื่นตามที่ ปรส./คณะอนุกรรมการจะอนุญาตเป็นรายกรณีไปซึ่งมีมูลค่าไม่น้อยกว่าร้อยละ ๑๐ (สิบ) ของราคาจะขายภายใน ๕ วันทำการนับจากวันที่ประมูลได้พร้อมนำส่งต้นฉบับหลักฐานการโอนเงินแก่สถาบันการเงินและผู้ทำการโดยไม่ชักช้าในกรณีนี้ ให้ถือว่าหลักประกันการประมูลที่ได้วางไว้ (หากมี)เป็นส่วนหนึ่งของเงินมัดจำนี้๔.๓.๒ ภายใน ๑๕ (สิบห้า) วัน นับจากวันที่ประมูลได้ ผู้จะซื้อต้องชำระเงินมัดจำอีกส่วนหนึ่งซึ่งเมื่อรวมกับเงินมัดจำงวดแรกตามข้อ๔.๓.๑ ที่ได้ชำระแล้ว เป็นจำนวนไม่น้อยกว่าร้อยละ ๒๕ (ยี่สิบห้า) ของราคาจะขายโดยโอนเงินเข้าบัญชีธนาคารของสถาบันการเงินที่เป็นเจ้าของอสังหาริมทรัพย์ที่ผู้ทำการได้แจ้งให้พร้อมนำส่งต้นฉบับหลักฐานการโอนเงินแก่สถาบันการเงินและผู้ทำการพร้อมทั้งนัดหมายวันและเวลากับผู้ทำการเพื่อดำเนินการจดทะเบียนนิติกรรมโอนสิทธิและชำระราคาส่วนที่เหลือ๔.๓.๓ กรณีที่ผู้จะซื้อมิได้ปฏิบัติตามข้อ ๔.๓.๑ หรือมิได้ชำระเงินมัดจำตามข้อ ๔.๓.๒ และมิได้แจ้งเหตุขัดข้องอันเป็นกรณีสุดวิสัยแก่สถาบันการเงินและผู้ทำการภายในระยะเวลาที่กำหนดในข้อ๔.๓.๒ ให้สถาบันการเงินมีสิทธิเรียกค่าปรับจากการผิดนัดในอัตราร้อยละ ๒๕(ยี่สิบห้า) ต่อปีของเงินที่ต้องชำระตามข้อ ๔.๓.๑ หรือ ๔.๓.๒ แล้วแต่กรณีต่ออสังหาริมทรัพย์หนึ่งรายการ นับจากวันครบกำหนดตามข้อ ๔.๓.๑ หรือ ๔.๓.๒ แล้วแต่กรณีจนกว่าจะชำระเสร็จสิ้นหากผู้จะซื้อมิได้ชำระเงินมัดจำตามข้อ ๔.๓.๒และมิได้แจ้งเหตุขัดข้องพร้อมเหตุผลอันสมควรเป็นหนังสือแก่สถาบันการเงินและผู้ทำการภายในระยะเวลาดังกล่าวสถาบันการเงินมีสิทธิริบเงินมัดจำได้โดยชำระค่าจ้าง ค่าธรรมเนียม ค่านายหน้าหรือค่าตอบแทนในการประมูล ตามที่ระบุไว้ในข้อ ๓.๔.๒ แก่ผู้ทำการคณะอนุกรรมการเป็นผู้พิจารณาคำขอผ่อนผันดังกล่าวคำตัดสินของคณะอนุกรรมการถือเป็นที่สุด๔.๓.๔ ในกรณีที่ผู้จะซื้อไม่ปฏิบัติตามข้อ ๔.๓.๑ หรือ ๔.๓.๒ให้ถือว่าผู้จะซื้อได้สละสิทธิในการซื้ออสังหาริมทรัพย์นั้นและตกลงให้ผู้ทำการนำอสังหาริมทรัพย์นั้นออกขายซ้ำอีกรวมทั้งตกลงให้สถาบันการเงินมีสิทธิริบหลักประกันการประมูลด้วย (หากมี)ข้อ ๕การอื่นใดที่มิได้ระบุไว้ในประกาศนี้ ให้สถาบันการเงินเสนอต่อคณะกรรมการปรส. เพื่อพิจารณาข้อ ๖ประกาศนี้ให้มีผลใช้บังคับตั้งแต่บัดนี้เป็นต้นไปประกาศ ณ วันที่ ๒๕ กันยายน พ.ศ. ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินพัสสน/ผู้จัดทำ๒๒ ตุลาคม ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษา เล่ม ๑๑๕/ตอนพิเศษ ๙๒ ง/หน้า ๑๔๓/๙ ตุลาคม ๒๕๔๑